ആറന്മുള ഭഗവാന്റെ

പൊന്നുകെട്ടിയ ചുണ്ടന്‍ വള്ളം  
ആലോല മണിതിരയില്‍ നടനമാടി..  
ആറ്റുവക്കിലുലഞ്ഞാടും കരിനീലമുളകളില്‍  
കാറ്റുവന്നു തട്ടി ഓണപ്പാട്ടൊന്നു പാടി..  
പാട്ടൊന്നു പാടി..  
  
  
ചിത്രവര്‍ണ്ണപ്പട്ടുത്തെന്‍ ചിത്രലേഖ പാറിവന്നൂ (2)  
ഉത്രട്ടാതി ഓണവെയിലില്‍ കുളിച്ചു നിന്നൂ...  
കണ്മണിതന്‍ കടമിഴിത്തോണിയിലെ കന്യകളാം  
കനവുകള്‍ ഇരയിമ്മന്‍ കുമ്മികള്‍ പാടി...  
  
  
പൂമനസ്സിന്‍ താലം തുള്ളി

തുളുമ്പിയനേരം തങ്കം (2)  
പൂവരശ്ശിന്‍ ഇലനുള്ളിയെറിഞ്ഞു നിന്നു………  
നിന്‍ വിരലിന്‍ മനം കവര്‍ന്നിളകുമായിലകളും   
എന്റെ ദുഃഖഹൃദയവും തിര കവര്‍ന്നു.

♪♫കേരളം കേരളം കേളിക്കൊട്ടുയരുന്ന കേരളം

കേളീ കദംബം പൂക്കും കേരളം കേര കേളീ സദനമാം എൻ കേരളം

പൂവണി പൊന്നും ചിങ്ങ പൂവിളി കേട്ടുണരും

പുന്നെല്ലിൻ പാടത്തിലൂടെ

മാവേലി മന്നന്റെ മാണിക്ക്യ തേര് വരും

മാനസ പൂക്കളങ്ങലാടും.... ആടും .. (കേരളം...)

നീരദ മാലകളാൽ പൂവിടും മാനം കണ്ടു

നീളാ നദീ ഹൃദയം പാടും

തോണി പാട്ടലിയുന്ന കാറ്റത്ത് തുള്ളുമോളം

കൈകൊട്ടി പാട്ടുകൾ തൻ മേളം ... മേളം .. (കേരളം..) ♪♫